proxectonos/corpus_dominio_legal_administrativo_tmp huggingface dataset:
13/04/2012 | Administración LocalMunicipal
Vilasantar
Anuncio de información pública

Despois de instruírse pola secretaría intervención deste concello expediente para a declaración da prescrición das obrigas recoñecidas, convócase trámite de información pública co fin de que os que puidesen terse por interesados no devandito expediente, poidan comparecer e formular cantas alegacións, suxestións ou reclamacións teñan por conveniente. O prazo de exposición será de vinte días a contar a partir do seguinte da data de publicación do presente anuncio no Boletín Oficial da Provincia da Coruña. O presente anuncio servirá de notificación aos interesados do outorgamento do trámite de audiencia. Vilasantar, 21 de marzo de 2012 O alcalde Fernando Pérez Fernández
13/04/2012 | Administración LocalMunicipal
A Baña
Periodicidade sesións

O Pleno da Corporación realizado o día 28 de Marzo de 2012 adoptou o acordo, relativo á modificación da periodicidade das sesións da Xunta de Goberno Local, que na súa parte dispositiva sinala: “ Primeiro.- Aprobar a modificación da periodicidade das sesións ordinarias da Xunta de Goberno local que pasarán a celebrarse o segundo e último venres de cada mes ás 13:30 horas.” A Baña, 2 de abril de 2012 O Alcalde, Asdo. José Andrés García Cardeso
13/04/2012 | Administración LocalMunicipal
Cedeira
Delegación de funcións da Alcaldía-Presidencia no primeiro tenente de alcalde

Data decreto: 27/03/2012 Núm. Decreto: 108 Tendo previsto ausentarme do termo municipal dende o 29 de marzo ata o 9 de abril, ambos incluídos, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía no 1º tenente de alcalde, D. Alfredo Vilela Santalla, a fin de que substitúa na totalidade das citadas funcións dende o 29 de marzo ata o 9 de abril, ambos incluídos. Segundo.- Notificar a presente Resolución ao interesado, así como publicala no taboleiro de edictos da Corporación e no Boletín Oficial da Provincia; e dar conta ao Pleno da Corporación. Así o ordena e dispón o Sr. Alcalde, do que eu, secretaria, dou fe. Cedeira, 27/03/2012 O alcalde, A secretaria xeral, Leopoldo Rubido Ramonde Mª Cristina Varela García
13/04/2012 | Administración LocalMunicipal
Arzúa
Licenza de apertura de explotación de polos de corral

Tramitándose expediente a instancia de Don Alexandru Daniel Macdonald Herguera e Dona Yenni Sisques Ait Haddou, sobre solicitude de licenza de apertura de explotación de polos de corral, a emprazar sobre finca sita no lugar de Gandarón, na parroquia de San Estevo do Campo, que resulta da agrupación das parcelas 823 e 143 dos polígono 39 e 508 da cartografía catastral. Aos efectos previstos no artigo 8.1 do Decreto 133/2008, do 12 de xuño, polo que se regula a avaliación de incidencia ambiental, sométese a exposición pública, por período de vinte días hábiles, a contar dende o día seguinte ao da última inserción do presente anuncio no Boletín Oficial da Provincia e no Diario Oficial de Galicia, período durante o cal, todas aquelas persoas que se consideren afectadas pola actividade que se pretenden instalar, poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 28 de marzo de 2012 O alcalde Asdo.: José Luís García López
13/04/2012 | Administración LocalMunicipal
Pontedeume
Aprobación definitiva de expediente de modificación de crédito número 03/12: subexpediente número 01/12 de crédito extraordinario

ANUNCIO APROBACIÓN DEFINITIVA DE EXPEDIENTE DE MODIFICACIÓN DE CRÉDITO N.º 03/12: SUBEXPEDIENTE N.º 01/12 DE CRÉDITO EXTRAORDINARIO De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito n.º 03/12: subexpediente n.º 01/12 de crédito extraordinario financiado con baixas por anulación por un importe total de 9.055,20 euros (NOVE MIL CINCUENTA E CINCO EUROS CON VINTE CÉNTIMOS), no orzamento do ano 2009, prorrogado para o ano 2012, aprobado inicialmente pola Corporación en Pleno, na sesión extraordinaria e urxente celebrada o 9 de marzo de 2012, publicado o anuncio de exposición pública no Boletín Oficial da Provincia n.º 50 do 13 de marzo de 2012, e trascorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas polo presente expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 2 de abril de 2012. O alcalde Asdo.: Gabriel Torrente Piñeiro
13/04/2012 | Administración LocalMunicipal
Vilarmaior
Conta xeral 2011

Formulada e rendida a conta xeral do exercicio de 2011 e informada favorablemente pola Comisión Especial de Contas, sométese a información pública, polo prazo de quince días hábiles, contados a partir do día seguinte ao da publicación do presente anuncio, puidendo os interesados, durante os mesmos e oito días máis, presentar reclamacións, reparos e observacións que estimen convenientes, ao abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais. Vilarmaior, 03 de abril de 2012. O ALCALDE, Carlos Vázquez Quintián
13/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 204/2007

Resolución do 23 de marzo de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ribeira (expediente IN407A 204/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T., R. B. T. Muíños. Situación: concello de Ribeira. Características técnicas: Liña eléctrica subterránea de media tensión a C. T. Muíños, a 15/20 kV, cunha lonxitude de 0,543 km, coa orixe na L. M. T. A. PMR-814 “Corrubedo” en apoio n.° 53/43, condutor RHZ1 12/20 kV 3(1X240) AI, e final no CT Muiños (proxecado). Centro de transformación prefabricado cunha potencia de 400 kVA e unha relación de transformación 20.000/400-230 V. Rede de baixa tensión subterránea, cunha lonxitude de 0,800 km, coa orixe no C. T. Muíños (proxectado), condutor tipo XZ1. Concello de Ribeira. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de marzo de 2012. Susana Vázquez Romero Xefa territorial da Coruña
13/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 7/2007

Resolución do 23 de marzo de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Culleredo (expediente IN407A 7/2007). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado I recuamento L. M. T. en TarrÍo-finca Torrente. Situación: Concello de Culleredo. Características técnicas: Liña eléctrica de media tensión subterránea SBN-715B entre apoios 65/1 e 66/1, a 15/20 kV, cunha lonxitude de 0,116 km, con orixe en paso aéreo-subterráneo a realizar en apoio n.° 65/1 proxectado tipo C-12/3000 a intercalar na L. M. T. SBN-715 B, tramo entre a derivada ao C. T. TarrÍo II (expediente 498/08) e a derivada ao C. T. Escolas Culleredo (expediente 27.398) con condutor tipo RHZ1-2OL-12/20 kV 3(1x240) mm 2 Al, e final no paso aéreo-subterráneo a realizar en apoio n.° 66/1 proxectado tipo C-12/3000 a intercalar na L. M. T. sbn-715b, tramo entre a derivada ao C. T. Escolas Culleredo (expediente 27.398) e derivada ao C. T. Liñares (expediente 30.816). Concello de Culleredo. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 23 de marzo de 2012. Susana Vázquez Romero Xefa territorial da Coruña
13/04/2012 | Administración LocalMunicipal
Narón
Convenios deportivos 2012

Aprobado o Orzamento Xeral do Concello de Narón para o Exercicio de 2012, faise público ós efectos oportunos que ábrese o prazo de 15 días a contar dende o día seguinte á publicación deste anuncio no B. O. P. para a presentación de solicitudes para a sinatura, no seu caso, de Convenios Deportivos nas actividades que de seguido se relacionan para entidades inscritas no Rexistro Xeral de Entidades Asociativas do Concello de Narón: - Convenio para a actividade deportiva de Atletismo - Convenio para a actividade deportiva de Baloncesto - Convenio para a actividade deportiva de Balonman - Convenio para a actividade deportiva de Futbol - Convenio para a actividade deportiva de Futbol masculino e feminino (Zona Rural) - Convenio para a actividade deportiva de Futbol Sala - Convenio para a actividade deportiva de Futbol Sala Feminino - Convenio para a actividade deportiva de Golf - Convenio para a actividade deportiva de Karate - Convenio para a actividade deportiva de Natación - Convenio para a actividade deportiva de Remo - Convenio para a actividade deportiva de Tenis de Mesa - Convenio para a actividade deportiva de Tiro con Arco - Convenio para a actividade deportiva de Voleibol - Convenio para a actividade deportiva de Ximnasia Ritmica - Convenio para a xestión deportiva da Instalación Pavillón de Sedes. - Convenio para a xestión deportiva da Instalación Pavillón de Castro. A documentación referida a este expediente atópase nas oficinas do Padroado de Deportes de Narón, sito na Estrada de A Gándara n° 148 – Pavillón Polideportivo Municipal onde poderase consultar durante o período indicado en horario de 09,00 a 14,00 horas. As solicitudes presentaranse no Rexistro Xeral do Concello no modelo que se facilitará en ditas oficinas do Padroado de Deportes. Narón, 26 de Marzo de 2012 O ALCALDE Asdo: José Manuel Blanco Suárez
13/04/2012 | Administración LocalMunicipal
Miño
Aprobación inicial modificación Ordenanza fiscal núm.2 reguladora do imposto sobre construccións, instalacións e obras

O Pleno do concello en sesión extraordinaria de data 30 de marzo de 2012 aprobou provisionalmente a modificación da ordenanza fiscal número 2 do concello, reguladora do Imposto sobre construcións, instalacións e obras. O mencionado acordo exponse ao público polo prazo de 30 días contados a partir da publicación do presente edicto no Boletín Oficial da Provincia da Coruña. Durante o dito prazo os interesados poderán examinar o expediente e presentar as reclamacións que consideren convenientes. No caso de que non se presentara ningunha reclamación, o acordo elevarase automáticamente a definitivo, sen necesidade de acordo plenario. Miño, 2 de abril de 2012 O alcalde P. D. A concelleira de Facenda Eva Mª Vilariño González
13/04/2012 | Administración LocalMunicipal
Rianxo
Secretaría
Aprobación inicial da modificación da plantilla (funcionarios e laborais)

En sesión do dia 27/03/2012 aprobouse inicialmente polo Pleno da Corporación a modificación do cadro de persoal- plantilla, incluíndo a reserva do posto de Tesourería a funcionarios con habilitación de caracter estatal. Cumprindo co disposto no artigo 126 e seguintes do RD.781/1986, polo que se aproba o Texto Refundido das disposicións legais vixentes en materia de réxime local, e o estipulado no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, exponse ó público na Secretaría deste concello, por prazo de quince días hábiles -que comezará a contar dende o seguinte ao da inserción do presente edicto no Boletín Oficial da Provincia- co fin de que durante ese prazo poidan formularse as reclamacións que se consideren pertinentes, as cales deberán dirixirse ó Sr. Alcalde desta Corporación. Ditos documentos quedarán definitivamente aprobados se durante o prazo de exposición ó público non se presentase reclamación algunha. No senso contrario, o Pleno da Corporación dispón do prazo dun mes para resolvelas. Rianxo, 30 de marzo de 2012. O Alcalde Adolfo F. Muíños Sánchez
13/04/2012 | Administración LocalMunicipal
Betanzos
Anuncio encomenda de xestión sede electrónica

O Concello Pleno, en sesión de 28 de febreiro de 2012, adoptou acordo de aprobar a creación da sede electrónica do Concello de Betanzos e a delegación da súa xestión e administración e, para tal fin, a adhesión ó convenio marco de colaboración aprobado polo Pleno da Deputación Provincial da Coruña na sesión ordinaria que tivo lugar o 28 de outubro de 2011, para a utilización compartida da súa sede electrónica. Adoptando o acordo de encomenda de xestión entre o Concello e a Deputación da Coruña para tramitar as solicitudes de certificados electrónicos de empregado público, selo e sede electrónica. O que se expón por prazo de dez días contados desde o día seguinte á publicación deste anuncio no BOP en trámite de audiencia. Betanzos, 28 de marzo de 2012. O ALCALDE-PRESIDENTE, Asdo.: José Ramón García Vázquez
13/04/2012 | Administración LocalMunicipal
Fene
Secretaría
Anuncio de exposición pública. Expediente núm.2007/AP016/000028 de licenza de apertura de actividade de manipulación de artes gráficas e publicidade na parcela E-3 do P. I. de Vilar do Colo, FeneAnuncio de exposición pública. Expediente núm.2007/AP016/000028 de licenza de apertura de actividade de manipulación de artes gráficas e publicidade na parcela E-3 do P. I. de Vilar do Colo, Fene

EXPEDIENTE EXPEDIENTE Nº: 2007/AP016/000028 REGISTRO DE ENTRADA Nº: 200700000008129 FECHA REGISTRO: 27/09/2007 Licenza apertura (RAMINP) Habéndose solicitado desta Alcaldía por C POR G PUBLICIDAD DIRECTA, S. L. con C. I. F. B15998776 licenza de apertura dunha actividade de MANIPULACIÓN DE ARTES GRÁFICAS E PUBLICIDADE na parcela E-4 do Poligono Industrial de Vilar do Colo, Fene; en cumprimento do disposto no Decreto 2414/1961 de 30 de novembro que deenrola o Regulamento de Actividades Molestas, Insalubres, Nocivas e Perigosas, sométese a informaciónública por periódo de DEZ DIAS HÁBILES, a fin de que, -durante o mesmo- que empezará a contarse desde o día seguinte, ó da inserción do presente Edicto no Boletin Oficial da Provincia, poda examinarse o expediente na Secretaría deste Concello, polas persoas que dalgún modo se cosnideren afectadas pola actividade que se pretende instalar e formular por escrito as reclamacións e observacións que estimen oportunas. Fene, 22 de marzo de 2012. O Alcalde, Gumersindo P. Galego Feal.
13/04/2012 | Administración LocalMunicipal
Rianxo
Secretaría
Aumento de tarifas na conceción do servizo municipal de autobuses

O Pleno Municipal en sesión ordinaria do día 27 de marzo de 2012 adoptou o seguinte acordo: Esta alcaldía estima pertinente someter ao Pleno corporativo o incremento das tarifas do servizo de transportes de viaxeiros acordo co incremento do IPC dende a última actualización, por ilo, e de acordo coas competencias que ostento, propoño ao Pleno a adopción do seguinte A aprobación da tarifa queda condicionada á súa autorización polo órgano autonómico competente. Segundo.- Remitir ás asociacións de profesionais, de empresarios, traballadores e as de consumidores e usuarios representativas do sector para que podan efectuar as alegacións que estimen oportunas no prazo estipulado no apartado seguinte. Terceiro.- Expoñer ao público no taboleiro de Edictos municipal, nun diario dos de máis difusión da Provincia, e no Boletín Oficial da Provincia durante trinta días contados dende o día seguinte á publicación neste último, para que os interesados poidan examinar o expediente e presentar as reclamacións que estimen oportunas. Cuarto.- Posteriormente, remitir ao órgano autonómico competente a solicitude do concesionario xunto coa documentación obrante no expediente ( informes, publicacións e certificado do resultado da exposición e alegacións formuladas, no seu caso ademais deste acordo) para os efectos da autorización da aprobación da tarifa. Quinto.- Unha vez recibida comunicación do órgano autonómico competente procederase segundo se indica:  De non formularse reclamacións e recibirse a autorización do órgano autonómico competente, entenderase aprobado definitivamente o acordo sen necesidade do novo acordo plenario.  De haber reclamacións e ser autorizado polo órgano autonómico competente será sometido a aprobación plenaria definitiva.  De non haber reclamacións e non concederse a autorización do órgano autonómico competente, entenderase rexeitada a tarifa. En Rianxo, a 30 de marzo de 2012. O ALCALDE ASDO. D. ADOLFO F. MUÍÑOS SÁNCHEZ
13/04/2012 | Administración LocalMunicipal
Oleiros
Área Económica
Aprobación inicial da modificación de créditos núm.1/2012 (Expte.2012/MCPL01)

O Pleno deste Concello, na sesión ordinaria que tivo lugar o día 31 de marzo de 2012, aprobou inicialmente a Modificación de Créditos núm.1/2012 sobre o Orzamento do Concello de Oleiros correspondente ao exercicio 2012, de aprobación de Suplemento de Crédito (expte.2012/MCPL01), por un importe total de 600.000,00 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considerarase a modificación definitivamente aprobada. Oleiros, 2 de abril de 2012. O Alcalde-Presidente, Asdo.: Ángel García Seoane.
13/04/2012 | Administración LocalMunicipal
Boqueixón
Licenza

EDICTO INDUSAL RÍAS ALTAS, S. A. solicitou modificación da licenza ambiental de actividade clasificada para a INSTALACIÓN DE COXENERACIÓN PARA XENERACIÓN DE VAPOR E ENERXÍA ELÉCTRICA, en base á modificación substancial dunha actividade xa autorizada, no polígono industrial SAUI-1, na parroquia de Sergude (expte.1IA-11/898). De conformidade co establecido no artigo 8°.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública polo período de VINTE DÍAS hábiles, que comezará a contar desde o día seguinte ao da inserción deste edicto no Boletín Oficial da Provincia e no Diario Oficial de Galicia. Durante este tempo as persoas que dalgún xeito se consideren afectadas pola actividade que se pretende instalar, poidan examinar o expediente no Departamento de Urbanismo deste Concello, e formular por escrito as reclamacións ou observacións que se estimen oportunas. Boqueixón, 28 de febreiro de 2012. O alcalde Adolfo Gacio Vázquez
13/04/2012 | Administración LocalMunicipal
Oleiros
Área Económica
Aprobación inicial da modificación de créditos núm.2/2012 (Expte.2012/MCPL02)

O Pleno deste Concello, na sesión ordinaria que tivo lugar o día 31 de marzo de 2012, aprobou inicialmente a Modificación de Créditos núm.2/2012 sobre o Orzamento do Concello de Oleiros correspondente ao exercicio 2012, de aprobación de Transferencia de Créditos (expte.2012/MCPL02), por un importe total de 413.648,00 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considerarase a modificación definitivamente aprobada. Oleiros, 2 de abril de 2012. O Alcalde-Presidente, Asdo.: Ángel García Seoane.
13/04/2012 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución do 16/03/2012 pola que se resolve o concurso específico para a provisión de postos de traballo vacantes (2011-02)

En relación co disposto nas bases da convocatoria de concurso específico para a provisión de postos de traballo vacantes, publicadas no BOP núm.246, do 28/12/2011 (BOE do 17/01/2012), apróbanse as propostas formuladas polas respectivas comisións de valoración e, en consecuencia, designase ao persoal funcionario que se indica a continuación, para ocupar os postos obxecto da dita convocatoria que igualmente se relacionan: O cesamento no actual destino efectuarase no prazo de tres días, contados a partir da publicación desta resolución no Boletín Oficial da Provincia. A toma de posesión deberase realizar no prazo de tres días, a partir do seguinte ao do cesamento, se se trata da mesma localidade na que preste os servizos a persoa funcionaria, ou no prazo dun mes se se trata de distinta localidade. Contra esta resolución, que é definitiva na vía administrativa, poderase interpoñer recurso potestativo de reposición ante a Presidencia desta Deputación, no prazo dun mes, contado a partir do día seguinte ao da súa publicación no Boletín Oficial da Provincia, segundo o establecido nos artigos 116 e 117 da Lei 30/1992, do réxime xurídico das administracións públicas e do procedemento administrativo común; ou directamente interpoñer recurso contencioso-administrativo no prazo de dous meses, contados tamén a partir do día seguinte ao da dita publicación, ante o Xulgado do Contencioso-Administrativo da Coruña, conforme ao disposto no artigo 46.1, en relación co 8.1 da Lei 29/1998, reguladora da xurisdición; sen prexuízo de que se poida exercer, se é o caso, calquera outro recurso que consideren procedente as persoas interesadas. A Coruña, 2 de abril de 2012 O Presidente O Secretario Diego Calvo Pouso José Luis Almau Supervía
13/04/2012 | Administración LocalMunicipal
Boimorto
Aprobación padrón fiscal da taxa polo subministro de auga, recollida de lixo e rede de sumidoiros primeiro trimestre 2012

Por Decreto da Alcaldía número 76/2012 de data 31 de marzo de 2012 acordouse o seguinte: PRIMEIRO.- Aproba-lo padrón das taxas de subministro de auga potable, recollida de lixo e rede de sumidoiros correspondente ao primeiro trimestre do 2012 e as liquidacións resultantes deste, cos seguintes datos: 1304 DEBEDORES ABASTECEMENTO DE AUGA. Padrón: 12.042,75 €, IVE excluído (ive de 8% = 963,42 €) RECOLLIDA DE LIXO: Padrón: 17.765,00 € REDE DE SUMIDOIROS Padrón: 885,00 € SEGUNDO.- Expoñer ó público tódolos datos incorporados ó padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, Xeral Tributaria. TERCEIRO.- Contra as liquidacións incorporadas ó padrón tódolos interesados poderán interpor recurso de reposición ante esta alcaldía, segundo o disposto no artigo 14.2 do Texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO.- O prazo de cobramento en período voluntario abranguerá dende o día 26 de abril de 2012 ao 26 de xuño de 2012. O pagamento farase efectivo nas oficinas do Concello se ben existe a posibilidade de domicilia-lo pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do 20% e os xuros de mora que se xeren dende o inicio do devandito período. Non obstante, o recargo será do 10% e non se esixirán xuros de mora se a débeda se paga antes de recibi-la notificación da providencia de apremio. Boimorto, 31 de marzo de 2012 O alcalde Asdo.- José Ignacio Portos Vázquez
13/04/2012 | Administración LocalMunicipal
Culleredo
Medio, Obras e Servizos
Taller mecanizado para carpintería de aluminio en Almeiras

D. EDUARDO PEDRO OYANA BECOÑA, solicitou unha licenza municipal para a instalación e apertura dun taller mecanizado de aluminio na rúa Mourelos núm.3, parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no POP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 27 de marzo de 2012. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
17/04/2012 | Administración LocalMunicipal
Boiro
Baixas de caducidade no padrón de habitantes

ANUNCIO Mediante resolucións da Alcaldía de datas 5 e 12 de marzo, acordouse a declaración de caducidade e a baixa no padrón de habitantes dos estranxeiros non comunitarios sen autorización de residencia permanente relacionados a continuación, de acordo co establecido na Lei orgánica 14/2003 do 20 de novembro, de reforma, entre outras, da Lei orgánica 4/2000 do 11 de xaneiro, sobre dereitos e liberdades dos estranxeiros en España e a súa integración social e da Lei 7/1985 do 2 de abril, reguladora das bases do réxime local. Resultando imposible o intento de notificación persoal, publícase este anuncio para dar por notificada a resolución ás persoas indicadas. Boiro, 4 de abril de 2012. O alcalde Asdo. Juan José Dieste Ortigueira
17/04/2012 | Administración LocalMunicipal
Carballo
Aprobación da listaxe provisional de admitidos/as e excluidos/as no proceso selectivo para cubrir como persoal laboral fixo 2 prazas de auxiliar de axuda no fogar (SLF 01/2011) Aprobación da listaxe provisional de admitidos/as e excluidos/as no proceso selectivo para cubrir como persoal laboral fixo 2 prazas de auxiliar de axuda no fogar (SLF 01/2011)

A Alcaldia deste Concello, con data 15/03/2012, dictou a Resolución que se transcribe de seguido: Primeiro.- Aprobar a listaxe provisional de aspirantes admitidos/as e excluídos/as no proceso selectivo para cubrir, como persoal laboral fixo, 2 prazas de auxiliar de axuda no fogar, segundo o detallado nos Anexos I e II a esta Resolución. Segundo.- Expoñer esta resolución no Taboleiro de Anuncios do Concello e acordar a súa publicación no Boletín Oficial da Provincia. De acordo co establecido na Lei 30/92 de 26 de novembro, concédese un prazo de dez días hábiles para reclamacións e subsanación de defectos, que se iniciará o día seguinte ó da publicación desta resolución no BOP. De non efectuar a subsanación no prazo requirido serán excluídos/as definitivamente do proceso selectivo. Concluído este prazo e subsanadas as reclamacións presentadas, publicarase a relación definitiva, composición do Órgano de Selección, data de celebración do concurso e data de celebración do 1º exercicio da fase de oposición. (1) Non acompañar fotocopia da titulación/certificación de profesionalidade esixida na Base 4.1 das Bases Específicas que regulan a convocatoria, que se esixe como requisito de acceso (BOP nº 212 de 08/11/2011). (2) Non acompañar carta de pago acreditativa do pago dos dereitos de examen esixida na Base 6.2, parágrafo 3 das Bases Específicas que regulan a convocatoria. Carballo, 9 de abril de 2012 O Alcalde D. Evencio Ferrero Rodríguez
17/04/2012 | Administración LocalMunicipal
Carballo
Aprobación definitiva presuposto Concello de Carballo para o ano 2012

O pleno deste Concello, na sesión ordinaria celebrada o dí 1 de marzo de 2012, aprobou inicialmente os Presupostos Xerais do Concello (integrados polo presuposto do Concello e o presuposto do Padroado Deportivo municipal) así como a plantilla que comprende tódolos postos de traballo reservados a funcionarios, persoal laboral e eventual. Ámbolos documentos estiveron expostos ó público en cumprimento dos artigos 169.1 Real decreto lexislativo 2/2004 de 5 de marzo, que aproba o texto refundido da Lei Reguladora das Facendas Locais e do artigo 20.1do Real Decreto 500/90 de 20 deabril, por un prazo de quince días hábiles contados a partir do seguinte á data de publicación do anuncio no Boletín Oficial da Provincia nº49 do 12 de marzo de 2012 e taboleiro de anuncios do Concello. Trancorrido o periodo de exposición ó público e sen que se presentasen reclamacións o presuposto considerase aprobado definitivamente, polo que en cumprimento do disposto no artigo 169.3 Real Decreto Lexistativo 2/2004, publícase o contido resumido por capítulos de ámbolos dous presupostos. Aprobar como anexo ó Presuposto Xeral do Concello de Carballo para o exercicio 2012 o estado de consolidación do mesmo, sendo o detalle do mesmo o que segue a continuación: B) Estado de Ingresos: Que se anulen todas as modificación efectuadas sobre o Presuposto prorrogado que se consideran incluídas nos créditos iniciais (art.21.6 do R. D.500/90). Asé mesmo tamén se fai público a plantilla de funcionarios e persoal laboral correspondente ó ano 2012 que se reproduce de seguido en cumprimento do disposto no artigo 127 do Texto refundido de disposicións vixentes de Réxime Local (Real Decreto Legislativo 781/86) En virtude do disposto nos artigos 171.1 Real Decreto Legislativo 2/2004 de 5 de marzo, que aproba o o Texto Refundido da Lei Reguladora das Facendas Locais, e o artigo 23.1 do Real Decreto 500/90, de 20 de abril, contra esta aprobación definitiva poderase interpor directamente RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de DOUS MESES, contados dende o día seguinte á publicación deste anuncio no Boletín Oficial Provincial, tal o como establece o art.46.2 da Lei 29/98, de 13 de xullo, reguladora da Xurisdicción Contencioso-Administrativa. Carballo, 4 de abril de 2012 O Alcalde Asdo. Evencio Ferrero Rodriguez
17/04/2012 | Administración LocalMunicipal
Santiago de Compostela
Urbanismo
Anuncio de información pública LAP/418/2011

D/Dª SANDRA VALLO VARELA solicitou licenza de apertura para PULPERIA na Rúa POMBAL (DO) 9, 01 000 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/418/2011 pode consultarse no Negociado de Aperturas deste Concello. Santiago de Compostela, 28 de marzo de 2012 A Concelleira Delegada de Urbanismo Asdo: María Pardo Valdés
17/04/2012 | Administración LocalMunicipal
Mugardos
Modificación da oferta de emprego público correspondente ao exercicio de 2010

PROVINCIA: A CORUÑA CORPORACION: MUGARDOS NÚMERO DE CÓDIGO TERRITORIAL: 15051 - Conserxe de escolas municipais.1 Grupo E/AP Concurso de provisión de postos. Contra o presente acordo, definitivo en vía administrativa, poderase interpoñer potestativamente o recurso de reposición ante o mesmo órgano que o dictou no prazo dun mes, ou recurso contencioso-administrativo, no prazo de dous meses, ante o Xulgado do Contencioso-Administrativo de Ferrol. Mugardos, 9 de abril de 2012. O ALCALDE Asdo. Xosé Fernández Barcia
17/04/2012 | Administración LocalMunicipal
Ribeira
Resultado adxudicación

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, faise pública a seguinte formalización de contrato: Proxecto: Derribo do Mercado Municipal de Riveira (Referencia: EXPEDIENTE RA/2011/03) Adxudicatario: Obras y Viales de Galicia, S. L. Prezo de adxudicación: 171.690,00 euros (Base: 145.500,00 euros; IVE 18%: 26.190,00 euros) Prazo de execución: 3,5 meses Órgano adxudicador: Alcaldía (decreto da data 26 / 01 / 2012) Data da formalización do contrato: 22 / 02 / 2012 Financiamento: Esta actuación está incluída dentro do proxecto denominado “RIVEIRA ATLÁNTICA 2015”, cofinanciado nun 70% por fondos FEDER, dentro do eixe 5, de “desenvolvemento sostible local e urbano” (Resolución da data 22 de xuño de 2011, da Secretaría de Estado de Cooperación Territorial, publicada no Boletín Oficial do Estado número 156, da data 1 de xullo 2011) Procedemento de licitación: Procedemento negociado sen publicidade, cun único criterio de adxudicación (prezo máis baixo) e tramitación ordinaria. Riveira, a 9 de abril de 2012. O Alcalde, Asdo./ D. Manuel Ruiz Rivas.
17/04/2012 | Administración LocalMunicipal
Cerceda
Medio Ambiente e Sanidade
Solicitude de licencia para un taller de mecánica e electricidade do automóbil nunha nave da súa propiedade localizada no lugar do Acevedo, núm.52 (Queixas - Cerceda) e con clave de expediente MAS/182 2009

Don Fernando Xavier Levai Pajerols con DNI:XXXXXXXXX solicitoulle a esta alcaldía unha licencia para a instalación dun taller de mecánica e electricidade do automóbil nunha nave da súa propiedade localizada no lugar do Acevedo núm.52 (Queixas – Cerceda) e con clave de expediente MAS/182 2009. Xa que esta solicitude cumpre o disposto no Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 27 de marzo de 2012 O alcalde José García Liñares
17/04/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Unidade técnica de Normalización Lingüística
Publicación de nomeamento do xurado do III Premio “Rosalía de Castro” de Lingua e Cultura 2012, aprobado por RP nº 5.969

Don DIEGO CALVO POUSO, presidente desta Corporación, resolve: De acordo co establecido na base sexta da convocatoria, nomear o xurado do III Premio “Rosalía de Castro” de Lingua e Cultura 2012 que estará composto polas seguintes persoas: Presidente: Diego Calvo Pouso Vogais: Alana Lagrange Xiong Lina Rosa Pama Carpov Hongwei John Kevin Alvarez Cienfuegos Guitera Jairo Alejandro Pocurull Sanchez Escobar Felipe Senén López Gómez Secretario: Rogelio López Cardalda A Coruña, 11 de abril de 2012 O presidente, O secretario, Diego Calvo Pouso José Luis Almau Supervía
17/04/2012 | Administración LocalMunicipal
As Pontes de García Rodríguez
Xestión Tributaria
Exposición das matrículas de contribuíntes exentos e obrigados correspondentes ao exercicio de 2012

EXPOSICIÓN DAS MATRÍCULAS DE CONTRIBUÍNTES EXENTOS E OBRIGADOS CORRESPONDENTES AO EXERCICIO DE 2012 En cumprimento do disposto no RD 243/1995, de 17 de febreiro, polo que se dictan as normas para a xestión do Imposto sobre actividades económicas, exponse ao público a Matrícula de dito Imposto elaborada pola Administración tributaria de Estado para o exercicio de 2012. Dita Matrícula estará exposta neste Concello, dende o 23 de abril de 2012 ao 10 de maio de 2012. Contra estas Matrículas, os interesados lexítimos, poderán interpor no prazo de 15 días, a contar dende o 10 de maio, o recurso de reposición potestativo previsto no RD 2244/79, do 7 de setembro, perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos na Matrícula, non orixinará a suspensión do acto liquidatorio subseguinte dictado pola Administración Municipal. As Pontes de García Rodríguez, 9 de abril de 2012 O CONCELLEIRO DELEGADO Antonio Alonso Román
17/04/2012 | Administración LocalMunicipal
Culleredo
Secretaría Xeral
Aprobación inicial de proxecto de expropiación por tasación conxunta de terreos destinados a equipamento escolar e zona verde

O Pleno da Corporación, na súa sesión extraordinaria celebrada o 30 de marzo de 2012, adoptou, entre outros, o acordo relativo á aprobación inicial do proxecto de expropiación por taxación conxunta de terreos destinados a equipamento escolar e zona verde anexa, na Avda. de Rutis s/n, Zona Lavandeira en Culleredo, que na súa parte dispositiva di: “Primeiro.- Prestar aprobación, con carácter inicial, ao proxecto de expropiación por tasación conxunta dos terreos destinados a equipamento escolar e zona verde anexa en Avda. de Rutis s/n (zona Lavandeira) elaborado polos servizos técnicos municipais, de data 26 de de marzo de 2012. A relación de propietarios obxecto da expropiación, de acordo co proxecto expropiatorio é a que se reflicte a continuación: Segundo.- Someter a información pública o proxecto de expropiación cos seus documentos polo prazo de un (1) mes, mediante a inserción de anuncios no Diario Oficial de Galicia, no Boletín Oficial da Provincia, no taboleiro de editos do Concello e no diario “La Voz de Galicia”, para que os que poidan resultar interesados formulen as observacións ou reclamacións convenientes, en particular no que atinxe á titularidade e valoración dos seus respectivos dereitos. Terceiro.- Conforme ao disposto no artigo 143.4 da Lei 9/2002, de 30 de decembro, notificar individualmente ás persoas que aparecen como titulares dos bens e dereitos no expediente, mediante traslado literal da correspondente folla de aprecio e do informe técnico no que se recollen os criterios de valoración, para que poidan formular alegacións no prazo de un (1) mes, a contar desde a data de notificación. As publicacións referidas, particularmente o anuncio no Boletín Oficial da Provincia e no taboleiro de editos do Concello, servirán de notificación para os interesados e posibles titulares dominicais ou de outros dereitos reais ou intereses económicos sobre os bens a expropiar que resulten descoñecidos ou respecto dos cales se ignore o lugar para a práctica de notificacións de acordo co previsto nos artigos 58 e 59.5 da Lei 30/1992, de 26 de novembro. Se efectuada a referida publicación, non comparecen os propietarios descoñecidos, se entenderán as dilixencias co Ministerio Fiscal.” Culleredo, 3 de abril de 2012 O alcalde, Asdo.: Julio Sacristán de Diego.
17/04/2012 | Administración LocalMunicipal
Arzúa
Anuncio de contratación por procedemento aberto do servizo de limpeza dos edificios municipaisAnuncio de contratación por procedemento aberto do servizo de limpeza dos edificios municipais

1. Entidade adxudicadora: Concello de Arzúa. a) Descrición do obxecto: “Servizo de limpeza dos edificios municipais”. b) Nomenclatura CPA-2008: 81.21.10 c) Lugar de execución: Arzúa. d) Prazo de execución: 2 anos a) Tramitación: Ordinaria b) Procedemento: Aberto. c) Forma: Varios criterios de valoración. a) Orzamento máximo de licitación: 186.000 euros+ 33.480 (18% IVE)= 219.480 euros coa distribución de anualidades establecida no prego de cláusulas administrativas particulares (cláusula 2ª). b) Revisión de prezos: Non procede. a) Provisional: Non se esixe. b) Definitiva: 5% do importe de adxudicación, excluído o IVE. a) Entidade: Departamento de Secretaría do Concello e no perfil do contratante www.concellodearzua.com b) Domicilio: rúa Santiago, nº 2. c) Localidade e código postal: Arzúa -15810. d) Teléfono: 981 500 000 – 981 815 001. e) Telefax: 981 500 914. f) Data límite de obtención de documentos e información: Ata as 14:00 horas do día en que remate o prazo de presentación de ofertas. a) Clasificación: Grupo U, Subgrupo 1, Categoría A 8. Criterios de valoración: os sinalados na cláusula 12ª do prego. a) Data límite de presentación: 15 días naturais, a contar desde o seguinte ao de publicación do presente anuncio no último dos boletíns en que apareza (DOGA ou BOP). b) Documentación a presentar: A especificada na cláusula 11ª nº 3 do Prego de Cláusulas Administrativas Particulares. c) Lugar de presentación: Rexistro Xeral do Concello. A Mesa de Contratación, ás 10.00 horas do 3º día hábil seguinte a aquel en que remate o prazo de presentación das proposicións, abrirá a documentación presentada nos “sobres A”. As datas de apertura dos “sobres B e C” (en acto público) anunciaranse previamente no taboleiro de anuncios do Concello e no perfil de contratante nos termos sinalados no correspondente prego de cláusulas administrativas.11. Gastos de publicación dos anuncios de licitación: serán por conta do adxudicatario. Arzúa, a 9 de abril de 2012. O alcalde Asdo.: José Luis García López
17/04/2012 | Administración LocalMunicipal
Cambre
Designación nominal dos membros da comisión de valoración correspondente á convocatoria de concurso entre persoal laboral

O concelleiro delegado da área de réxime interior, patrimonio e contratación, mediante resolución de data 10 de abril de 2012, aprobou o seguinte: A designación nominal dos membros da comisión de valoración correspondente á convocatoria de concurso entre persoal laboral para a provisión do posto de traballo de oficial de obras, publicada no Boletín Oficial da Provincia n.º 4, do 5 de xaneiro de 2012, é a seguinte: Presidente: don Emilio Martínez Cubero. Suplente: don Manuel Vázquez Regueira. Secretaria: dona Ana María Dans Martínez. Suplente: dona Ángeles Isolina Martínez Castro. Vogais: – Don Óscar Souto Muíño. – Don Luís Sanjurjo Moranderia. – Dona Elena Bartolomé Delanoë. Suplentes: – Don Miguel Ángel Ces Pérez. – Don José Ángel Sánchez Paz. – Dona Sonia Machín Herranz. Cambre, 10 de abril de 2012 O concelleiro delegado da área de réxime interior patrimonio e contratación Felipe Andreu Barallobre
17/04/2012 | Administración LocalMunicipal
Cerdido
Padrón da taxa polo servizo de axuda no fogar

Aprobados definitivamente por Decreto desta Alcaldía ditado con data dous de abril de 2012, os padróns e listas cobratorias da taxa polo servizo de axuda no fogar referidos todos eles ao primeiro trimestre do ano 2012, para efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeneral Tributaria, como da submisión destes a trámite de información pública, por medio do presente anuncio, se expoñen ao público no taboleiro municipal de editos, polo prazo de quince días hábiles, co fin de que os que se estimen interesados poidan formular cantas observacións, alegacións ou reclamacións, por convenientes, teñan. RECURSOS: Contra o acto de aprobación do citado padrón e as liquidacións contidas nestes poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte a de finalización do termo de exposición pública, de acordo con canto establece o artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. De conformidade co establecido no artigo 62.3 da Lei 58/2003, do 17 de decembro, Xeneral Tributaria, ponse en coñecemento dos contribuíntes que se procederá ao cobramento en período voluntario da taxa pola prestación do servizo de axuda no fogar correspondinte ao primeiro trimestre do ano 2012 en: Oficina de Recadación: Entidades bancarias colaboradoras co concello. Banco Pastor, BBVA, CAIXA GALICIA por domiciliación bancaria Período de pago: Dous meses, do dia 02/04/2012 ata 02/06/2012 Transcorrido o prazo de ingreso voluntario sen que se satisfixese a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeneral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. En Cerdido, a 2 de abril de 2012 A Alcaldesa Asdo. Ana Rodríguez Montero
17/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 10/2012

CORRECCIÓN DE ERROS DE INFORMACIÓN PÚBLICA En relación á resolución do 22 de febreiro de 2012, da Xefatura Territorial da Coruña, pola que se somete a información pública a petición da autorización administrativa dunha instalación eléctrica no concello da Coruña (expediente IN407A 10/2012), publicada no BOP n.° 49, do 12 de febreiro de 2012, e advertido erro, é necesario facer a seguinte corrección: Na páxina 2690, onde di: “A Coruña, 22 de febreiro de 2012 A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Rafael Jorge Barascu Ruiz Pascual” Debe dicir: “A Coruña, 22 de febreiro de 2012 A xefa territorial Susana Vázquez Romero” A Coruña, 16 de marzo de 2012. A xefa territorial Susana Vázquez Romero